# PREDSEDA NÁRODNEJ RADY SLOVENSKEJ REPUBLIKY

Číslo: CRD-1451/2019

****

# 1655

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 27. júna 2019

**o vyhlásení novej voľby IV kandidátov na sudcov Ústavného súdu**

**Slovenskej republiky**

Podľa § 116a ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**A. konštatujem, že**

na 46. schôdzi Národnej rady Slovenskej republiky boli zvolení 2 kandidáti na sudcu Ústavného súdu Slovenskej republiky, preto sa podľa § 115 ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vykoná **nová voľba IV**, na ktorej je potrebné zvoliť štyroch kandidátov;

**B. určujem**

termín na podávanie návrhov na novú voľbu IV kandidátov na sudcov Ústavného súdu Slovenskej republiky **do 26. augusta 2019 do 12.00 hodiny** tak, aby sa voľba uskutočnila na schôdzi Národnej rady Slovenskej republiky so začiatkom 10. septembra 2019;

**C. žiadam**

navrhovateľov podľa § 15 ods. 1 zákona č. 314/2018 Z. z. o Ústavnom súde Slovenskej republiky a o zmene a doplnení niektorých zákonov, aby v termíne predložili návrhy na voľbu kandidátov na sudcov Ústavného súdu Slovenskej republiky podľa § 116a ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a § 15 ods. 2 a 3 zákona   
č. 314/2018 Z. z. o Ústavnom súde Slovenskej republiky a o zmene a doplnení niektorých zákonov, a to do podateľne Kancelárie Národnej rady Slovenskej republiky v uzatvorenej obálke s označením „Voľba kandidátov na sudcov Ústavného súdu Slovenskej republiky“.

Andrej D a n k o v. r.